424.18 REGOLAMENTI DWAR DISPOSIZZJONIJIET ĠENERALI DWAR IS-SAĦĦA U S-SIGURTÀ FUQ IL-POST TAX-XOGĦOL L-AVVIŻ LEGALI 36 ta’ l-2003. L-AVVIŻ LEGALI 36 ta’ l-2003. 1. Titolu. It-titolu ta’ dawn ir-regolamenti huwa Regolamenti dwar Disposizzjonijiet Ġenerali dwar is-Saħħa u s-Sigurtà fuq il-Post tax-Xogħol. 2. Skop. (1) L-iskop ta’ dawn ir-regolamenti huwa li jintroduċu miżuri li jinkoraġġixxu u jiżguraw titjib fis-saħħa u s-sigurtà tal-ħaddiema fuq ix-xogħol permezz tal-prevenzjoni tar-riskji, il-promozzjoni u s-salvagwardja tas-saħħa u s-sigurtà fuq il-post tax-xogħol, u permezz ta’ l-eliminazzjoni ta’ dawk ir-riskji u fatturi li jistgħu jikkawżaw l-inċidenti fuq ix-xogħol. (2) Dawn ir-regolamenti huma maħsuba wkoll sabiex jinkoraġġixxu l-iskambju ta’ informazzjoni li tikkonċerna s-saħħa u s-sigurtà fuq il-post tax-xogħol fost dawk involuti fil-postijiet tax-xogħol, u l-konsultazzjoni, il-parteċipazzjoni bbilanċjata u taħriġ tal-ħaddiema u r-rappreżentanti tas-saħħa u s-sigurtà tagħhom. (3) Ebda ħaġa f’dawn ir-regolamenti m’għandha twaqqaf lill-Awtorità milli toħroġ xi ordni lil xi persuna li tikkonċerna xi post tax-xogħol fl-interessi tas-saħħa u s-sigurtà ta’ persuna jew persuni. 3. F’dawn ir-regolamenti, kemm-il darba ir-rabta tal-kliem ma teħtieġx xort’oħra- " Att " tfisser l-Att dwar l-Awtorità għas-Saħħa u s-Sigurtà fuq il-Post tax-Xogħol; "] addiem temporanju " tinkludi kwalunkwe ħaddiem taħt kuntratt ta’ impjieg ta’ terminu fissu, jew kull ħaddiem li għandu relazzjoni ta’ impjieg temporanja ma’ min iħaddem, inkluż: (a) ħaddiem li jkollu relazzjoni ta’ impjieg regolata b’kuntratt ta’ impjieg ta’ terminu fiss konkluż direttament bejn min iħaddem u l-ħaddiem, fejn it-tmiem ta’ kuntratt ikun stabbilit b’kondizzjonijiet oġġettivi inkluż l-ilħuq ta’ data speċifika, it-tlestija ta’ biċċa xogħol speċifika jew l-okkorrenza ta’ każ speċifiku; (b) ħaddiem li jkollu relazzjoni ta’ impjieg temporanja ma’ min iħaddem li jkollu impriża ta’ impjieg temporanju, u fejn il-ħaddiem ikun assenjat xogħol taħt jew għall-impriża u, jew stabbiliment li jagħmel użu mis-servizzi tiegħu; "prevenzjoni " tfisser u tinkludi il-passi jew miżuri kollha meħuda jew ippjanati fl-istadji kollha tax-xogħol imwettaq f’impriża sabiex jippreveni jew inaqqas ir-riskji fuq il-post tax-xogħol; " rappreżentant tas-saħħa u s-sigurtà tal-ħaddiema "u""rappreżentant " ifissru rappreżentant tas-saħħa u s-sigurtà maħtur skond l-artikolu 6(4) tal-Att; " uffiċjal tas-saħħa u s-sigurtà" u "uffiċjal " ifissru uffiċjal tas-saħħa u s-sigurtà maħtur skond l-artikolu 15 tal-Att. 4. Dmirijiet ġenerali ta’ min iħaddem. (1) Għandu jkun id-dmir ta’ min iħaddem li jiżgura s-saħħa u s-sigurtà tal-ħaddiema f’kull żmien u f’kull aspett li għandu x’jaqsam max-xogħol. (2) Min iħaddem għandu jagħmel dawk l-arranġamenti xierqa għall-ippjanar effettiv, organizzazzjoni, kontroll, monitoraġġ u reviżjoni tal-miżuri preventivi u protettivi, waqt li jikkunsidra n-natura ta’ l-attivitajiet u d-daqs ta’ l-impriża. (3) Min iħaddem għandu jieħu l-miżuri neċessarji għas-salvagwardja tas-saħħa u s-sigurtà fuq il-post tax-xogħol, u għal dan il-għan għandu jippreveni riskji fuq il-post tax-xogħol u jipprovdi informazzjoni u taħriġ kif meħtieġ: Iżda għal dawn l-għanijiet, miniħaddem għandu jipprovdi l-organizazzjoni u l-mezzi neċessarji li bihom jiżgura l-grad ta’ standards ta’ saħħa u sigurtà meħtieġa fuq il-post tax-xogħol: Iżda wkoll, bl-għan li jitjiebu s-sitwazzjonijiet eżistenti, miniħaddem għandu jkun attent għall-bżonn ta’ aġġustament jew emenda ta’ dawk il-miżuri meħuda biex jipproteġu s-saħħa u s-sigurtà tal-ħaddiema waqt li jikkunsidra ċ-ċirkostanzi li jinbidlu. 5. Dmirijiet ulterjuri. Mingħajr ħsara għall-ġeneralità tad-disposizzjonijiet ta’ dawn ir-regolamenti, miniħaddem għandu, wara li jikkunsidra n-natura ta’ l-attivitajiet ta’ l-impriża u, jew ta’ l-istabbiliment- (a) jidentifika l-perikli fuq il-post tax-xogħol u għandu jevita riskji għas-saħħa u s-sigurtà; (b) jevalwa dawk ir-riskji għas-saħħa u s-sigurtà tal-ħaddiema li ma jistgħux jiġu evitati u għandu jikkontrollahom mill-bidu; (ċ) jadat tax-xogħol għall-individwu, speċjalment fejn jidħol id-disinn tal-postijiet tax-xogħol, l-għa/la tat-tagħmir tax-xogħol u l-għa/la tal-metodi tax-xogħol u tal-produzzjoni, bil-ħsieb partikolarment li jitnaqqas ix-xogħol monotonu u xogħol b’rata determinata minn qabel u li jitnaqqas l-effett tagħhom fuq is-saħħa. 6. Valutazzjoni minn min iħaddem. (1) Mingħajr ħsara għall-ġeneralità ta’ dankollu, miniħaddem għandu jevalwa r-riskji għas-saħħa u s-sigurtà, fost l-oħrajn fl-għa/la tat-tagħmir tax-xogħol, is-sustanzi kimiċi u l-preparazzjonijiet kimiċi użati, il-prassi u l-attivitajiet tax-xogħol, u l-għa/la u t-tagħmir tal-postijiet tax-xogħol, kif ukoll il-kapaċitajiet tal-ħaddiema sabiex iwettqu x-xogħol assenjat lilhom mingħajr perikli. (2) Wara l-evalwazzjoni msemmija fl-aħħar subregolament, u kif neċessarju, miniħaddem għandu jieħu l-miżuri neċessarji kollha sabiex jippreveni riskji għas-saħħa u s-sigurtà fuq il-post tax-xogħol, u għandu jikkontrolla dawk il-fatturi li jistgħu jagħtulok għal inċidenti jew li joħolqu riskju għas-saħħa u, jew sigurtà fuq il-post tax-xogħol inkluż fejn neċessarju billi jbiddel metodi tax-xogħol u tal-produzzjoni, sabiex jiġi żgurat titjib fil-livell ta’ protezzjoni mogħtija lill-ħaddiema fejn jidħlu saħħa u sigurtà: Iżda dawn il-miżuri għandhom ikunu integrati fl-attivitajiet kollha u fil-livell iġerarkiċi kollha fi ħdan l-impriża u, jew l-istabbiliment. (3) Għandu jkun id-dmir ta’ min iħaddem li jiżgura li l-ippjanar u l-introduzzjoni ta’ teknoloġiji ġodda jkunu s-suġġett ta’ konsultazzjoni mal-ħaddiema u, jew mar-rappreżentanti tagħhom, fejn jidħlu l-konsegwenzi tal-għa/la tat-tagħmir, il-kondizzjonijiet tax-xogħol u l-ambjent tax-xogħol għas-saħħa u s-sigurtà tal-ħaddiema. (4) Min iħaddem għandu jieħu l-passi xierqa sabiex jiżgura li jkunu biss dawk il-ħaddiema li jkunu rċevew taħriġ adegwat u xieraq li jkollhom aċċess għal postijiet fejn ikun hemm periklu serju u speċifiku. 7. Mingħajr ħsara għad-disposizzjonijiet l-oħra ta’ dawn ir-regolamenti, fejn dawk li jħaddmu, kuntratturi jew persuni li jaħdmu għal rashom jaqsmu l-post tax-xogħol, min iħaddem, il-kuntratturi u l-persuni li jaħdmu għal rashom għandhom jikkoperaw fl-implimentazzjoni tad-disposizzjonijiet dwar is-saħħa, is-sigurtà u l-iġjene, u waqt li jikkunsidraw in-natura ta’ l-attivitajiet, għandhom jikordinaw l-azzjonijiet tagħhom f’materji li jirrigwardaw miżuri protettivi u preventivi, u għandhom jinfurmaw lil xulxin u lill-ħaddiema rispettivi tagħhom u, jew lir-rappreżentanti tagħhom b’dawn ir-riskji. 8. Ma għandux jiġi impost l-ebd a ħlas fuq il-ħaddiema. Min iħaddem m'għandux jimponi jew jippermetti li jiġi impost fuqxi ħaddiem, xi ħlas jew tnaqqis fil-pagi fejn tidħol xi ħaġa magħmula fl-interessi tas-saħħa, is-sigurtà u l-iġjene jew assistenza fuq il-post tax-xogħol skond xi disposizzjonijiet ta’ dawn ir-regolamenti, jew ta’ xi regolamenti oħrajn maħruġa taħt l-Att, jew fejn tidħol xi miżura li għandha x’taqsam mas-saħħa, is-sigurtà, l-iġjene jew l-assistenza fuq il-post tax-xogħol. 9. Servizzi u miżuri protettivi u preventivi. (1) F’kull post tax-xogħol, miniħaddem għandu jagħżel persuna waħda jew aktar li jkollha l-ħeġġa, kapaċitajiet, kompetenza u taħriġ neċessarju sabiex tassistieh fit-teħid ta’ miżuri meħtieġa fejn tidħol il-protezzjoni tas-saħħa u s-sigurtà fuq il-post tax-xogħol u l-prevenzjoni u l-kontroll tar-riskji ta’ fuq ix-xogħol: Iżda fejn iktar minn persuna waħda tkun magħżula, jew fejn ikunu mqabbda servizzi esterni, miniħaddem għandu jagħmel arranġamenti sabiex jiżgura koperazzjoni adegwata bejniethom. (2) Ħaddiema li jkunu ntgħa/lu sa biex iwettqu l-attivitajiet imsemmija fl-aħħar subregolament, ma jistgħux jitpoġġew f’xi żvantaġġ minħabba l-attivitajiet tagħhom li għandhom x’jaqsmu mal-protezzjoni tas-saħħa u s-sigurtà fuq il-post tax-xogħol u l-prevenzjoni ta’ riskji fuq il-post tax-xogħol. (3) Jekk, għal xi raġuni, il-miżuri protettivi u preventivi meħtieġa minn dawn ir-regolamenti ma jistgħux jiġu organizzati minħabba f’nuqqas ta’ persunal kompetenti fl-impriża u, jew l-istabbiliment, miniħaddem għandu jqabbad servizzi jew persuni esterni li jkollhom il-ħajra u l-mezzi personali u professjonali neċessarji. (4) Fejn miniħaddem iqabbad servizzi jew persuni esterni, miniħaddem għandu jinfurmhom bil-fatturi magħrufa jew suspettati li jaffettwaw is-saħħa u s-sigurtà ta’ kull persuna mit-tmexxija ta’ l-impriża. (5) Fejn miniħaddem iqabbad servizzi jew persuni esterni, miniħaddem għandu jipprovdilhom, u jiżgura l-aċċess għal, kull informazzjoni li tkun neċessarja sabiex tippermettilhom li jwettqu x-xogħol tagħhom, inkluża informazzjoni li għandha tingħata lill-ħaddiema permezz ta’ dawn ir-regolamenti. (6) Fl-għa/la tal-ħaddiema jew servizzi esterni li għandhom ikunu kkonsultati, inkluż in-numri meħtieġa kif ukoll il-livell ta’ taħriġ u kompetenza professjonali, miniħaddem għandu wkoll jikkunsidra d-daqs ta’ l-impriża u, jew l-istabbiliment, in-numru ta’ persuni preżenti f’kull ħin, il-perikli li għalihom il-ħaddiema huma esposti u d-distribuzzjoni tagħhom fl-impriża u, jew l-istabbiliment, u fil-każ ta’ ħaddiema magħżula mill-istabbiliment, għandu jiżgura li l-ħin u l-mezzi għad-disposizzjoni tagħhom sabiex jaqdu l-funzjonijiet tagħhom huma adegwati. (7) Fejn ikunu maħtura kemm ħaddiema magħżula u kemm servizzi esterni, miniħaddem għandu jara li jkun hemm kordinazzjoni ta’ l-attivitajiet li għandhom jitwettqu, u li dawn jaħdmu flimkien kull meta jkun neċessarju. (8) Għandu jkun id-dmir ta’ min iħaddem li jiżgura li l-ħaddiema jew is-servizzi magħżula jkunu infurmati bl-assenjazzjoni tax-xogħol lil ħaddierna temporanji sa fejn ikun neċessarju għall-ħaddiema magħżula sabiex iwettqu l-attivitajiet ta’ protezzjoni u prevenzjoni tagħhom b’mod adegwat għall-ħaddiema kollha fl-impriża u, jew l-istabbiliment. (9) L-Awtorità tista’ tiddetermina l-kapaċitajiet, il-ħajra u l-livell u t-tip ta’ taħriġ meħtieġ minn persuni magħżula għall-implimentazzjoni adegwata u xierqa ta’ dan ir-regolament. 10. Evalwazzjoni tar-riskju. (1) Għandu jkun id-dmir ta’ kull min iħaddem u ta’ kull persuna li taħdem għal rasha li tagħmel, jew li tiżgura li ssir, evalwazzjoni xierqa, suffiċjenti u sistematika tal-perikli għas-saħħa u s-sigurtà kollha li jistgħu ikunu preżenti fuq il-post tax-xogħol u r-riskji li jirriżultaw li jikkonċernaw l-aspetti kollha ta’ l-attività tax-xogħol. Dawn l-evalwazzjonijiet għandhom jikkunsidraw ir-riskji għas-saħħa u s-sigurtà tal-ħaddiema u ta’ persuni li jaħdmu għal rashom li għalihom ikunu esposti waqt ix-xogħol, kif ukoll ir-riskji għas-saħħa u s-sigurtà ta’ persuni oħrajn, inklużi dawk li jżuru l-post tax-xogħol, liema riskji jirriżultaw mix-xogħol imwettaq, jew inkonnessjoni miegħu, jew mit-tmexxija ta’ l-impriża: Iżda meta jsiru dawn l-evalwazzjonijiet, miniħaddem u persuna li taħdem għal rasha għandhom jikkunsidraw ukoll bidliet fl-attivitajiet tax-xogħol imwettaq u fil-post tax-xogħol, u għandhom jieħdu azzjoni xierqa. (2) Fejn ikunu impjegati ħames ħaddiema jew aktar, miniħaddem għandu jżomm fil-pussess tiegħu kopji bil-miktub jew li jistgħu jinkisbu b’mod elettroniku ta’ dawn l-evalwazzjonijiet, u għandu jiżgura li jkunu aġġornati regolarment. (3) Min iħaddem u persuna li taħdem għal rasha għandhom jiddeċiedu dwar il-miżuri protettivi xierqa għan-natura tax-xogħol imwettaq li jeħtieġ li jittieħdu wara evalwazzjonijiet bħal dawn u, jekk ikun neċessarju, dwar it-tagħmir protettiv li għandu jintuża. (4) L-evalwazzjonijiet imsemmija f’dan ir-regolament għandhom jiġu riveduti kull meta jkun hemm bidla kbira fil-kondizzjonijiet tax-xogħol, jew kull meta miniħaddem jew persuna li taħdem għal rasha jkollhom raġuni sabiex jissuspettaw li dawn m’għadhomx validi. 11. (1) Min iħaddem għandu jwaqqaf u jagħti effett lill-proċeduri xierqa li għandhom jiġu segwiti fil-każ ta’ periklu serju u imminenti, u għal dan il-għan għandhom jinnominaw numru biżżejjed ta’ persuni kompetenti sabiex jimplimentaw dawk il-proċeduri li għandhom jiġu segwiti meta ċ-ċirkostanzi jew is-sitwazzjoni jkunu jirrikjedu l-evakwazzjoni ta’ persuni mill-post tax-xogħol. (2) Min iħaddem għandu: (a) mill-iktar fispossib li jinfoma lill-ħaddiema kollha li huma, jew li jistgħu ikunu esposti għal periklu serju u imminenti, bir-riskju involut, u tal-passi li ttieħdu jew li għandhom jittieħdu fir-rigward ta’ protezzjoni; (b) jieħu azzjoni u jagħti istruzzjonijiet, sabiex ħaddiema jkunu jistgħu, fil-każ ta’ periklu serju u imminenti, biex jieqfu mix-xogħol u jew biex immedjatament jitilqu mill-post tax-xogħol u jmorru f’post sigur; (ċ) jonqos milli jitlob lill-ħaddiema, ħlief f’każijiet eċċezzjonali talment sostanzjati, biex jerġgħu jibdew jaħdmu f’sitwazzjonijiet fejn ikun għad hemm periklu serju u imminenti. (3) Min iħaddem m’għandu jieħu l-ebda azzjoni, dixxiplinari jew ta’ xorta oħra, kontra ħaddiem li neħħa lil u nnifsu minn sitwazzjoni ta’ xogħol fejn il-ħaddiem ikollu ġustifikazzjoni raġonevoli li kienet tikkawża periklu serju u imminenti għal ħajt u jew saħħtu, jew kontra rappreżentant tal-ħaddiema li jinforma lil xi ħaddiem b’sitwazzjoni ta’ xogħol li tkun qed tikkaġuna periklu imminenti u serju għall-ħajja jew għas-saħħa. (4) Min iħaddem għandu jiżgura li l-ħaddiema kollha jkunu jistgħu, f’każ ta’ periklu serju u imminenti għas-saħħa u s-sigurtà tagħhom u, jew ta’ persuni oħra, u meta s-superjur immedjat responsabbli ma jkunx jista’ jkun ikkuntatjat, biex jieħdu dawk il-passi xierqa, fid-dawl ta’ dak li jafu u l-mezzi tekniċi disponnib li għalihom, biex jevitaw il-konsegwenzi ta’ tali periklu. L-azzjonijiet tagħhom ma jpoġġuhomx fiżvantaġġ, sakemm ma jkunux aġixxew b’traskuraġni jew jekk kien hemm xi negliġenzada parti tagħhom. 12. Għoti ta’ informazzjoni. (1) Għandu jkun id-dmir ta’ min iħaddem li jagħti informazzjoni li tinftiehem u relevanti lill-ħaddiema u li r-rappreżentanti tagħhom dwar: (a) ir-riskji għas-saħħa u s-sigurtà li huma magħrufa minn min iħaddem jew li ġew identifikati minn xi evalwazzjoni tar-riskju mwettqa minn, jew għal min iħaddem, u li huwa magħruf li huma preżenti fil-post tax-xogħol inġenerali, kif ukoll fejn jidħol kull stazzjon tax-xogħol individwali, u fejn jidħol xi tip ta’ xogħol jew attività ta’ xogħol assenjata; (b) il-miżuri preventivi u protettivi meħtieġa fejn jidħlu r-riskji kollha identifikati; (ċ) il-proċeduri li għandhom ikunu segwiti fil-każ ta’ periklu serju u imminenti preżenti fuq ix-xogħol, inkluż dwar l-evakwazzjoni tal-ħaddiema, u dwar arranġamenti magħmula fejn jidhlu l-ewwel għajnuna u t-tifi tan-nar: Iżda, fejn ikun adatt, miniħaddem għandu jipprovdi tabelli bl-informazzjoni li għandhom jitpoġġew f’postijiet xierqa li jindikaw il-proċeduri u l-arranġamenti magħmula fuqhom, inklużi l-ismijiet tal-persuna jew persuni responsabbli, il-post tagħhom fl-istabbiliment u kif dawn jistgħu jiġu kkuntattjati bl-aħjar mod meta jkun hemm il-bżonn. (2) Min iħaddem għandu jieħu l-miżuri xierqa sabiex miniħaddem impjegati barra l-impriża u, jew l-istabbiliment imqabbda biex jagħmlu xogħol fl-impriża u, jew fl-istabbiliment ta’ min iħaddem, jirċievu informazzjoni adegwata dwar materji li jistgħu jaffettwaw is-saħħa u s-sigurtà fuq il-post tax-xogħol, u din l-informazzjoni għandha tingħata lill-ħaddiema inkwistjoni. (3) Min iħaddem għandu jieħu l-miżuri xierqa sabiex ħaddiema b’funzjonijiet speċifiċi li jipproteġu s-saħħa u s-sigurtà tal-ħaddiema, jew ir-rappreżentanti tal-ħaddiema b’responsabbilità speċifika għas-saħħa u s-sigurtà tal-ħaddiema għandhom jitħallew jaqdu l-funzjonijiet tagħhom, u partikolarment għandu jkollhom aċċess għal- (a) miżuri protettivi u ta’ evalwazzjoni tar-riskju msemmija hawn qabel, u (b) l-informazzjoni kollha fejn jidħlu s-saħħa u s-sigurtà fuq il-post tax-xogħol mogħtija lil min iħaddem minn aġenziji barraninkuntrattati minnu dwar kull aspett li għandu x’jaqsam mas-saħħa u s-sigurtà fuq il-post tax-xogħol, kif ukoll minn uffiċjal. 13. Konsultazzjoni u parteċipazzjoni tal-ħaddiema. (1) Għandu jkun id-dmir ta’ min iħaddem li jikkonsulta mal-ħaddiema fil-post tiegħu u, jew ir-rappreżentanti għas-saħha u s-sigurtà tal-ħaddiema, bil-quddiem u bil-quddiem biżżejjed, bl-iskop li jagħmel u jżomm arranġamenti li jippermettu lil min iħaddem u lill-ħaddiema li jikkoperaw b’mod ħiħu effettiv fil-promozzjoni u l-iżvilupp ta’ miżuri preventivi u protettivi li bihom jiġu żgurati s-saħħa, is-sigurtà u l-assistenza fuq ix-xogħol, u li jaċċertaw l-effettività ta’ dawn il-miżuri. (2) Mingħajr preġudirzju għall-ġeneralità tas-sub regolament preċedenti, il-ħaddiema għandhom jagħżlu minn fosthom rappreżentant jew rappreżentanti skond il-każ, minn hawn ’il quddiem imsejjħin ir-rappreżentanti tal-ħaddiema, sabiex jirrappreżentawhom fil-konsultazzjonijiet skond dan ir-regolament ma’ min iħaddimhom: Iżda jekk wara konsultazzjoni xierqa bejn min iħaddem u l-impjegati tiegħu in-numru ta’ ħaddiema ma jitqiesx biżżejjed sabiex jippermetti l-ħatra ta’ rappreżentant, miniħaddem għandu jikkonsulta ma’, u jippermetti l-parteċipazzjoni tal-ħaddiema kollha f’materji msemmija fis-sub regolament (5). (3) Fejn f’post tax-xogħol il-ħaddiema jonqsu għal kwalunkwe raġuni millijagħ/lu minn fosthom persuna sabiex tirrappreżenta l-interessi tagħhom f’materji li jikkonċernaw is-saħħa u s-sigurtà fuq il-post tax-xogħol, miniħaddem għandu jaħtar persuna jew numru ta’ persuni sabiex jaġixxu bħala r-rappreżentanti tal-ħaddiema għas-saħħa u s-sigurtà, u li għandu jkollhom ukoll id-dritt li jaġixxu f’isem il-ħaddiema wara konsultazzjoni xierqa. (4) Rappreżentant tal-ħaddiema m’għandux iwettaq, jew ikun involut f’xi xogħol li jista’ jwassal għal konflitt ta’ interess fil-qadi tal-funzjonijiet tiegħu skond dawn ir-regolamenti, u fil-qadi ta’ dawn il-funzjonijiet, ir-rappreżentant tal-ħaddiema għandu jaġixxi bl-għan ewlieni li jissalvagwardja s-saħħa u s-sigurtà tal-ħaddiema. (5) Il-ħaddiema u r-rappreżentanti tagħhom għandu jkollhom id-dritt li jagħmlu osservazzjonijiet lil min iħaddimhom u li jressqulu proposti dwar kull aspett li jista’ jaffettwa s-saħħa, is-sigurtà u l-assistenza fuq ix-xogħol, iżda mhux limitat għal- (a) miżuri li jistgħu jaffettwaw sostanzjalment is-saħħa u s-sigurtà; (b) l-għa/la ta’ ħaddiema b’funzjonijiet speċifiċi għall-ewwel għajnuna, tifi tan-nar u evakwazzjoni tal-ħaddiema fil-każ ta’ periklu serju u imminenti, u dwar il-metodu tas-selezzjoni tar-rappreżentanti tal-ħaddiema; (ċ) dawk l-evalwazzjonijiet tar-riskju li jeħtieġ li jitwettqu minn min iħaddem u r-riżultati tagħhom, il-miżuri preventivi u protettivi li jeħtieġ jittieħdu; (d) inċidenti fuq il-post tax-xogħol, korrimenti u każijiet ta’ ħsara għas-saħħa fuq il-post tax-xogħol li jiġru fil-post tax-xogħol ta’ min iħaddem; (e) l-ingaġġar, fejn u meta xieraq, ta’ dawk is-servizzi jew ta’ persuni kompetenti barra l-impriża u, jew l-istabbiliment, kif imsemmi fir-regolament 9(3); (f) l-informazzjoni kollha li jeħtieġ tingħata lill-ħaddiema permezz ta’ dawn ir-regolamenti u ta’ kwalunkwe regolamenti oħrajn maħruġa taħt l-Att; (g) l-ippjanar u l-organizzazzjoni tat-taħriġ meħtieġ li jingħata lill-ħaddiema permezz ta’ dawn ir-regolamenti u ta’ kwalunkwe regolamenti oħrajn maħruġa taħt l-Att. (6) Ir-rappreżentanti tal-ħaddiema għandu jkollhom id-dritt li jsaqsu lil min iħaddem sabiex jieħu miżuri xierqa u li jissottomettulu proposti għal dak il-għan sabiex jitnaqqsu l-perikli għall-ħaddiema u, jew biex jitneħħew is-sorsi ta’ periklu. (7) Il-ħaddiema u r-rappreżentanti tal-ħaddiema ma jistgħux jiġu żvantaġġjati minħabba fl-attivitajiet tagħhom li jsiru b’riżultat ta’ xi materja relatata mas-saħħa u s-sigurtà fuq ix-xogħol. (8) Min iħaddem għandu jħalli lir-rappreżentanti tal-ħaddiema b’responsabbilità speċifika għas-saħħa u s-sigurtà fuq il-post tax-xogħol, ħin liberu mix-xogħol, mingħajr telf ta’ ħlas, u jipprovdihom bil-mezzi neċessarji li jippermettu lil dawn ir-rappreżentanti li jeżerċitaw id-drittijiet u l-funzjonijiet tagħhom li joħorġu minn dawn ir-regolamenti. (9) Il-ħaddiema u, jew ir-rappreżentanti tagħhom huma intitolati li jagħmlu osservazzjonijiet lill-Awtorità jekk huma jikkunsidraw li l-miżuri meħuda u l-mezzi wżati minn min iħaddem huma inadegwati għall-iskopijiet tas-saħħa u s-sigurtà fuq ix-xogħol. (10) Ir-rappreżentanti tal-ħaddiema għandhom jingħataw l-opportunita li jissottomettu l-osservazzjonijiet tagħhom waqt is-żjarat ta’ l-uffiċjali. 14. Taħriġ tal-ħaddiema u tar-rappreżentanti. (1) Min iħaddem għandu jiżgura li kull ħaddiem jirċievi taħriġ adegwat fuq is-saħħa u s-sigurtà, partikolarment fil-forma ta’ informazzjoni u istruzzjonijiet speċifiċi għall-istazzjon tax-xogħol u għax-xogħol assenjat: (a) fil-mument ta’ l-ingaġġ; (b) fil-każ ta’ trasferiment jew bidla fit-tip ta’ xogħol; (ċ) fil-każ ta’ introduzzjoni ta’ tagħmir tax-xogħol ġdid jew bidla fit-tagħmir; (d) ma’ l-introduzzjoni ta’ xi teknoloġija ġdida; (e) ma’ l-introduzzjoni ta’ prassi tax-xogħol ġdida. (2) It-taħriġ imsemmi fis-sub regolament preċedenti għandu jkun adattat sabiex jieħu inkonsiderazzjoni riskji ġodda jew linbidlu, u fejn ikun neċessarju għandu jkun ripetut kull tant żmien. (3) Min iħaddem għandu jiżgura li ħaddiema minn impriżi u, jew stabbilimenti barranin li jwettqu xogħol fl-impriża u, jew l-istabbiliment tiegħu jkunu fil-fatti rċevew istruzzjonijiet xierqa li għandhom x’jaqsmu mar-riskji għas-saħħa u s-sigurtà waqt l-attivitajiet tagħhom fl-impriża u, jew l-istabbiliment tiegħu. (4) Ir-rappreżentanti tal-ħaddiema għandhom ikunu intitolati għal taħriġ xieraq. (5) Taħriġ li jkun ikkummissjonat minn min iħaddem u mogħti lill-ħaddiema jew lir-rappreżentanti tal-ħaddiema permezz ta’ dawn ir-regolamenti għandu jitħallas mill-imsemmi min iħaddem. (6) It-tahriġ mogħti lill-ħaddiema u li r-rappreżentanti tal-ħaddiema għandu jsir waqt il-ħin tax-xogħol. 15. Obbligi tal-ħaddiema. (1) Għandu jkun id-dmir ta’ kull ħaddiem li jieħu ħsieb kemm jista’ jkun is-saħħa u s-sigurtà tiegħu stess kif ukoll dawk ta’ persuni oħrajn li jistgħu jkunu affettwati bl-atti jew nuqqasijiet tiegħu skond it-taħriġ u l-istruzzjonijiet mogħtija minn min iħaddem. (2) Mingħajr preġudizzju għall-ġeneralità ta’ dankollu, għandu jkun id-dmir tal-ħaddiem li: (a) jagħmel użu korrett tal-makkinarju, apparat, għodda, sustanzi perikolużi, tagħmir tat-trasport u mezzi oħrajn ta’ produzzjoni; (b) jagħmel użu korrett tat-tagħmir protettiv personali mogħti lilu u, wara l-użu, jirritornah f’postu; (ċ) ma jiskonnettjax, jibdel jew ineħħi b’mod arbitrarju l-mezzi ta’ sigurtà użati, ma’ makkinarju, apparat, għodda, impjanti u bini, u li juża dawn il-mezzi ta’ sigurtà b’mod korrett; (d) jinforma immedjatament lil min iħaddem u, jew lill-ħaddiema bir-responsabbilità speċifika għas-saħħa u s-sigurtà tal-ħaddiema b’xi sitwazzjoni tax-xogħol li jkollu raġunijiet jikkunsidra li tippreżenta periklu serju u imminenti għas-saħħa u s-sigurtà u b’xi nuqqasijiet fl-arranġamenti ta’ protezzjoni; (e) jikkopera ma’ min iħaddem u ma’ ħaddiema bir-responsabbilità speċifika għas-saħħa u s-sigurtà tal-ħaddiema, għat-tul ta’ żmien neċessarju sabiex jitlesta x-xogħol jew ħtiġijiet imposti mill-Awtorità sabiex jiġu protetti s-saħħa u s-sigurtà tal-ħaddiema fuq ix-xogħol; (f) jikkopera ma’ min iħaddem u, jew ma’ ħaddiema bir-responsabbilità speċifika għas-saħħa u s-sigurtà tal-ħaddiema, għat-tul ta’ żmien neċessarju sabiex min iħaddem jiżgura li l-ambjent tax-xogħol u l-kondizzjonijiet tax-xogħol ikunu mingħajr periklu u li ma jpoġġu l-ebda riskju għas-saħħa u s-sigurtà fil-qasam ta’ l-attività tagħhom. 16. (1) Il-ħaddiem huwa intitolat li jkollu sorveljanza tas-saħħa kull tant żmien, u għal dan il-għan min iħaddem għandu jiżgura li l-ħaddiema jkunu provduti b’sorveljanza tas-saħħa skond il-perikli tas-saħħa u s-sigurtà fuq ix-xogħol, u għandu jagħmel l-arranġamenti kollha kif meħtieġ. (2) Mingħajr preġudizzju għall-ġeneralità tas-sub regolament preċedenti, is-sorveljanza tas-saħħa għandha ssir kull meta l-evalwazzjoni tar-riskju meħtieġa li ssir minn min iħaddem turi: (a) marda identifikabbli jew kondizzjoni ħażina għas-saħħa li għandha x’taqsam max-xogħol involut; (b) il-possibilità li l-marda jew il-kondizzjoni jistgħu jinqalgħu taħt il-kondizzjonijiet partikolari tax-xogħol. (3) Wara li ħaddiem ikollu sorveljanza tas-saħħa kif meħtieġ taħt dan ir-regolament, miniħaddem għandu jkun intitolat biss li jingħata, mingħand il-persuna litwettaq is-sorveljanza, dawk id-dettalji mediċi li huma direttament relatati max-xogħol imwettaq jew mal-kondizzjonijiet tax-xogħol, iżda din l-informazzjoni tingħata taħt kunfidenzjalità stretta. 17. Għandu jkun id-dmir ta’ min iħaddem li jieħu l-miżuri u l-prekawzjonijiet kollha sabiex jipproteġi gruppi partikolarment sensittivi għal xi riskju jew li huma vulnerabbli, kontra l-perikli li jaffettwawhom speċifikament. 18. Ħaddiema temporanji. (1) Min iħaddem għandu jiżgura li ħaddiema temporanji jingħataw l-istess livell ta’ protezzjoni tas-saħħa u s-sigurtà fuq il-post tax-xogħol bħal dak ta’ ħaddiema oħrajn fl-impriża u, jew l-istabbiliment li tagħmel użu minnhom, u għal dan il-għan għandu jibqa’ responsabbli, għat-tul taż-żmien tal-biċċa xogħol, għall-kondizzjonijiet konnessi mas-saħħa, s-sigurtà u l-iġjene fuq ix-xogħol li jirregolaw il-prestazzjoni tax-xogħol: Iżda l-eżistenza ta’ relazzjoni ta’ impjieg, li tkun partikolari jew speċifika għal ħaddiem minħabba f’li jkun ħaddiem temporanju, m’għandhiex tiġġustifika trattament differenti fejn jidħlu l-kondizzjonijiet tax-xogħol fejn ikunu involuti l-protezzjoni tas-saħħa u s-sigurtà, speċjalment fejn jidħol l-aċċess għat-tagħmir protettiv personali. (2) Min iħaddem għandu jipprovdi lill-ħaddiema temporanji b’informazzjoni li tinftihem dwar- (a) kwalifiki tax-xogħol jew sengħa meħtieġa li jkollu ħaddiem sabiex ikun jista’ jaħdem mingħajr periklu; u (b) is-sorveljanza tas-saħħa li jeħtieġ tingħata taħt dawn ir-regolamenti jew taħt xi regolarnenti oħrajn maħruġa taħt l-Att; (ċ) il-fatturi speċifiċi tax-xogħol li ser jingħata lill-ħaddiem temporanju, inklużi xi riskji speċifiċi addizjonali, fejn dawn il-fatturi jkunu jistgħu jaffettwaw is-saħħa u s-sigurtà fuq il-post tax-xogħol: Iżda din l-informazzjoni għandha tingħata lill-ħaddiem temporanju qabel ma jibda d-dmirijiet tiegħu: Iżda wkoll, fejn ikun indikat minħabba f’xi riskji għas-saħħa u s-sigurtà li joħorġu jew ikunu preżenti fix-xogħol li għalih il-ħaddiem temporanju jkun ġie assenjat, miniħaddem għandu jipprovdi biżżejjed taħriġ xieraq skond il-karatteristiċi partikolari tax-xogħol, waqt li jikkunsidra l-kwalifiki u l-esperjenza tal-ħaddiem temporanju. (3) Fejn ix-xogħol assenjat lil ħaddiem temporanju jirrikjedi sorveljanza medika minħabba f’lix-xogħol ikun assoċjat ma’ riskji kbar ta’ saħħa u, jew sigurtà, miniħaddem m’għandu taħt l-ebda ċirkostanza jippermetti li dak ix-xogħol isir minn ħaddiem temporanju sakemm ma jkunx provdut b’sorveljanza medika li tkun xierqa għax-xogħol assenjat: Iżda fejn ikun indikat, miniħaddem għandu wkoll ikun responsabbli li jiżgura li s-sorveljanza medika speċjali testendi lil hinn mit-tmiem tar-relazzjoni ta’ impjieg tal-ħaddiem inkwistjoni. (4) Min iħaddem għandu jinforma impriża ta’ impjieg temporanju bil-kwalifiki tax-xogħol meħtieġa u l-fatturi speċifiċi tax-xogħol li jkun ser isir meta jitlob li jiġu provduti ħaddiema temporanji mill-impriża ta’ impjieg temporanju, u dik l-impriża għandha tiġbed l-attenzjoni tal-ħaddiema kkonċemati b’dawn il-fatti. L-impriża ta’ impjieg temporanju għandha tiżgura wkoll li din l-informazzjoni tkun imdaħħla f’kull kuntratt i ffirmat ma’ min iħaddem għall-provvista ta’ ħaddiema temporanji, li fost l-oħrajn, għandu jinkludi wkoll dettalji ta’ xi sorveljanza medika meħtie [a. 19. Dmir li ma jkunx hemm interferenza jew użu ħażin. (1) L-ebda persuna m’għandha intenzjonalment jew bi traskuraġni tinterferixxi jew tuża ħażin xi ħaġa pprovduta fl-interessi tas-saħħa u s-sigurtà fuq il-post tax-xogħol skond kull disposizzjoni f’dawn ir-regolamenti jew xi disposizzjonijiet oħrajn maħruġa taħt l-Att. (2) L-ebda persuna m’għandha tbagħbas xi tagħmir jew apparat provdut għall-protezzjoni tal-ħaddiema b’mod li dak it-tagħmir jew apparat ma jibqax effettiv jew adatt għall-iskop li għalih kien oriġinarjament maħsub, jew li juża ħażin xi ħaġa provduta kif imsemmi, jew li jagħmel xi ħaġa, tkun li tkun, li tista’ tipperikola s-saħħa jew is-sigurtà tal-ħaddiema. 20. F’dawk il-proċedimenti dwar reat li jsiru taħt dawn ir-regolamenti, li jkun jikkonsisti fin-nuqqas ta’ twettiq ta’ dmir jew ħtieġa li ssir xiħaġa sakemm din tkun prattika jew sakemm din tkun bir-raġun prattika, jew li jintużaw l-aħjar mezzi prattiċi biex issir xi ħaġa, għandu jkun jaqa’ fuq l-akkużat li jipprova (skond ma jkun il-każ) illi ma kienx prattiku jew bir-raġun prattiku li jagħmel iktar milli fil-fatt sar sabiex iwettaq id-dmir jew il-ħtieġa, jew li ma kienx hemm mezzi prattiċi aħjar minn dawk li fil-fatt intużaw sabiex iwettaq id-dmir jew il-ħtie[a. 21. Reati. (1) Il-ksur ta’ xi disposizzjoni ta’ dawn ir-regolamenti għandu jitqies bħala reat. (2) Kull persuna li xjentament jew bi traskuraġni tindaħal fil-proċess li post tax-xogħol ikun bla periklu, għandu jkun ħati ta’ reat.